钦定古今图书集成/历象汇编/庶征典/第154卷 > 金
## 钦定古今图书集成/历象汇编/庶征典/第154卷 > 金

### 章宗时谣

按《金史五行志》：泰和时童谣：“易水流，汴水流，百年易
过又休休。两家都好住，前后总成留。”至贞祐中，举国
迁汴。

### 卫绍王时谶

按《金史五行志》：“初卫王即位，改元大安，四年改曰崇
庆，既而又改曰至宁。有人谓曰：‘三元大崇至矣’。”俄而
有胡沙虎之变。

### 宣宗时谣

按《金史五行志》：贞祐元年十二月乙卯，雨水冰。时卫
州有童谣曰：“团恋冬劈，半年寒食节没人烟。”明年正
月，元兵破卫，遂丘墟矣。兴定五年十二月丁丑，霜
附木。先是有童谣云：“青山转转山青耽，误尽少年人。”
盖言是时人皆为兵，转𩰚山谷，战伐不休，当至老也。